Oratoriu San Roccu di Bastia

L' oratoriu San Roccu hè un edifiziu religiosu chì si trova in u quartieru di Terra Vechja, oghje carrughju Napoléon in Bastia . À l'origine hè a chjesa di a cunfraterna San Roccu. 

Una prima chjesa hè stata fatta in u 1590. Dopu hè stata ricustruita cumplettamente in u 1604. 

 Storia 
A so storia hè ligata à quella di e cunfraterne di Bastia. A cità ne avia una sola : quella di Santa Croce, situata in u quartieru Citatella è diretta da i Ghjenuvesi. Un manuscrittu di u 1638 conta chì a cumunità corsa, in zerga, decide di creane d'altre. Hè cusì ch'elle sò create duie cunfraterne nove : un gruppu d'adulescenti fonda quella di San Roccu, è un gruppu di adulti fonda quella di l'Immaculata Cuncezziò Sott'à a direzzione di Jean-Baptiste Raffalli, Bastia : le guide, Paris, Editions du patrimoine, 2003.. San Roccu hè dunque a cunfraterna storica di i giovanni bastiacci. Quand'elli diventatu adulti devenu andà in un'altra cunfraterna. 

A so storia hè dinù ligata à quella di l'epidemie di u Medievu. San Roccu hè u santu chì prutege di l'epidemie è di a pesta. A grande pesta chì avia culpitu Bastia in u 1569 avia fattu danni tremendi. Si saria firmata di manera miraculosa à l'entrata di a cità grazia à l'intervenzione di San Roccu. Hè pè  ringraziallu chì Bastiacci anu custruitu sta chjesaSott'à a direzzione di Jean-Baptiste Raffalli, Almanach bastiais : tradizione viva di Bastia è di u so circondu, Comité des fêtes et de l'animation du patrimoine de Bastia, 2007. 

 Descrizzione 
 A facciata 
A facciata hè stata ricustruita tardi, à u seculu 19, in stile neoclassicu. Hè l'opera di l'architettu bastiacciu Jean-Louis Guasco. Ci sò quattru culonne di stile tuscanu chì sustenenu un grande fruntone triangulare. U grande purtò di màrmeru biancu cù a cunchiglia di i pellegrini data di u 1860. 

 I decori interiori 
Dentru, i decori sò assai ricchi. Sò di stile baroccu. I muri sò cuperti di stofe, di damaschi di seta rossa, segondu l'usu tradiziunale in Ghjenuva. U decoru di stucci d'oru data di u 1617. 

U retablu di l'altare principale hè statu sculptatu in Bastia in u 1692. 
centro|miniatura|400px| L'internu di l'oratoriu 
centro|miniatura|400x400px| L'organi 

 Pitture 
Ci sò parechje pitture in l'oratoriu San Roccu. In particulare una rapresentazione diu XVIIe seculu di San Roccu, San Bastianu, San Martinu è Santa Catalina d'Alessandria à i pedi di a Madonna. L'opera hè di u pittore fiurentinu Giovanni Bilivert, in u 1626https://www.pop.culture.gouv.fr/notice/merimee/PA2B000007.. 

U guatru hà benefiziatu d'una ristaurazione in u 2016https://www.corsenetinfos.corsica/Bastia-Restauration-du-tableau-de-Giovanni-Bilivert-a-l-Oratoire-Saint-Roch_a21922.html.
centro|miniatura|L'altare è a pittura di Giovanni Biliverti

 Sculture 
In a nave, in una nichja di manca ci si trova una statua di prucessione di San Roccu. Hè di legnu, è hè datata di a fine di u seculu XVIII..
centro|miniatura|Statua di prucessione di San Roccu

 Festa di San Roccu 
San Roccu hè sempre festighjatu in Bastia, ogni 16 d'Agostu. Dopu à a messa ci hè una prucessione in i carrughji di Terra Vechja. L'usu hè ch'ella ci sia una distribuzione di panuccihttps://www.corsenetinfos.corsica/A-San-Roccu-festighjata-in-Bastia_a43113.html.,https://www.corsematin.com/articles/bastia-fideles-a-san-roccu-depuis-429-ans-75447 ..

 Note 

 Da vede dinù 
 A Citatella di Bastia 
 Oratoriu di A Cuncezziò
 Catedrale Santa Maria
 San Carlu
 Santa Croce
 San Ghjuvà

Categoria:Architittura
Categoria:Corsica